***Dead Presidents*** er en amerikansk kriminalfilm fra 1995 som ble regissert av Hughes-brødrene. Filmen hadde premiere i USA den 4. oktober 1995.

Handling
--------

I 1969 velger Anthony Curtis, som snart er ferdig med videregående skole i Bronx, å verve seg til United States Marine Corps i stedet for å begynne ved college. Han etterlater seg resten av familien sin, kjæresten Juanita og kjeltringen Kirby - som var som en annen far for ham - når han havner i Vietnam. Anthonys nære venn, Skip, blir senere en del av samme gruppe som Anthony etter å ha droppet ut fra college. Hans andre venn, Jose, blir trukket inn i den amerikanske hæren. I Vietnam mister Curtis og troppen hans flere andre marinesoldater i kamp, og de begår deres egne grusomheter - deriblant å henrette fiendtlige fanger og halshugge Viet Cong-lik for å skaffe seg trofeer fra krigen.

Når Anthony vender tilbake til Bronx i 1973, synes han det er umulig å vende tilbake til et "normalt" liv etter alt han hadde opplevd i Vietnamkrigen. Skip er nå et offer for Agent Orange og er avhengig av heroin. Jose, som ble tvunget til å bruke en hånd-protese etter å ha blitt skadet i Vietnam, er nå en pyroman og arbeider som postbud. Cleon, tidligere stabssersjant i troppen deres, arbeider nå som pastor i Mount Vernon. Etter å ha blitt permittert fra jobben i en butikk, på randen av alkoholisme og sliter voldsomt med mareritt på grunn av PTSD, klarer ikke Anthony lenger å støtte Juanita (som har en affære med en hallik) eller datteren hans.

Etter en krangel med Juanita, møter Anthony søsteren hennes Delilah som nå er medlem av "Nat Turner Cadre" en militant gruppe for mørkhudede som var oppkalt etter Nat Turner. Anthony, Kirby, Skip, Jose, Delilah og Cleon legger en plan for å rane en bil som skal frakte penger til Federal Reserve. Bevæpnet med våpen og i forkledning skal de ta lastebilen i bakhold. Men planen går snart galt når Cleon blir kontaktet av offiser fra New York Police Department, som uvitende snubler over ranet. Dette fører til at Kirby blir skutt i armen, og Skip dreper politimannen. Samtidig blir Anthony og Jose oppdaget av lastebil-sjåføren, noe som forårsaker en skuddveksling mot sikkerhetsvaktene.

Jose planter en eksplosiv enhet på lastebilen for å ødelegge døren, men i stedet ødelegger dette hele kjøretøyet. Delilah redder Anthonys liv ved å drepe en av vaktene. En annen vakt dukker opp og skyter Delilah flere ganger, noe som dreper henne. Resten av gruppen får tak i så mye penger de klarer fra det brennende vraket, før de flykter og deler seg opp for å unnslippe politiet. Men Jose dør under flukten når han blir truffet av en politibil. Når Anthony kjører innom Cleons kirke for å snakke med ham, oppdager han at Cleon blir ført ut inngangsdøren i håndjern av to detektiver. Cleon gir snart opp de andre med-skyldige, og politiet stormer Skips leilighet for å arrestere ham - bare for å oppdage at han har dødd av en heroin-overdose.

Kirby og Anthony planlegger å flykte til Mexico, men de blir snart arrestert. I løpet av rettssaken ber Anthonys advokat om en mildere dom, og bemerker at Anthony hadde tjenestegjort for landet sitt som marinesoldat og ble tildelt en Silver Star. Men dommeren, som også var en tidligere marinesoldat og veteran fra slaget om Guadalcanal, mener imidlertid at Anthony har glemt verdiene sine og ikke burde bruke Vietnam-krigen som en unnskyldning for de kriminelle handlingene sine. Dommeren gir derfor Anthony femten år i fengsel. Anthony, rasende over dommen, kaster en stol mot dommeren før han blir eskortert ut av rettssaken og fraktet til fengsel.

Rolleliste
----------

* Larenz Tate som Anthony Curtis
* Keith David som Kirby
* Chris Tucker som Skip
* Bokeem Woodbine som Cleon
* Freddy Rodríguez som Jose
* Rose Jackson som Juanita Benson
* N'Bushe Wright som Delilah Benson
* Alvaleta Guess som Mrs. Benson
* James Pickens jr. som Mr. Curtis
* Jenifer Lewis som Mrs. Curtis
* Michael Imperioli som D'Ambrosio
* Clifton Powell som "Cutty"
* Elizabeth Rodriguez som Marisol
* Terrence Howard som Cowboy
* Jaimz Woolvett som løytnant Dugan
* Tony Sirico som offiser Spinelli
* Robert LuPone som advokat Salvatore Rizzo
* Martin Sheen som en dommer

Eksterne lenker
---------------

* Internet Movie DataBase
* Rotten Tomatoes
* Box Office Mojo